NEUVOSTON ASETUS (EY) N:o 3011/95,
annettu 19 päivänä joulukuuta 1995,
erityisesti määritetyillä alueilla tuotettuja laatuviinejä koskevista erityissäännöksistä annetun asetuksen (ETY) N:o 823/87 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon Espanjan ja Portugalin liittymisasiakirjan ja erityisesti sen 129 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo, että
alkoholin ja alkoholijuomien valmisteverojen rakenteiden yhdenmukaistamisesta annetun direktiivin (2) 18 artiklaa koskeva Yhdistyneen kuningaskunnan ja Espanjan kuningaskunnan välinen sopimus siihen liittyvine julistuksineen ja erityisesti sen ii luetelmakohdan ensimmäinen alakohta olisi otettava huomioon,
Espanjan ja Portugalin liittymisasiakirjan 129 artiklan mukaan yhdistettyjä nimityksiä "British Sherry", "Irish Sherry" ja "Cyprus Sherry" saa käyttää Yhdistyneen kuningaskunnan ja Irlannin alueella 31 päivään joulukuuta 1995, ja
olisi tärkeää antaa oikeata tietoa kuluttajille, myös mainonnassa, sekä suojata määritettyjen alueiden viinintuottajien oikeutetut edut riittävällä tavalla; tämän vuoksi asetus (ETY) N:o 823/87 (3) olisi muutettava,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 823/87 15 artiklan 5 kohdan ensimmäinen alakohta seuraavasti:
a) korvataan johdantolauseessa ilmaisu "kuvauksessa ja esittelyssä" ilmaisulla "nimityksessä, esittelyssä ja mainonnassa";
b) korvataan ensimmäinen luetelmakohta seuraavasti:
"- määritetyn alueen nimeä, jota tarkoitetaan 3 artiklassa ja 1 artiklan 3 kohdan mukaisesti laaditussa luettelossa,"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1995.